اینگیلتره کراللیق عائله‌سین‌ده‌کی وظیفه‌لریندن آیریلاراق، اؤلکه‌نی ترک ائد‌ن پرنس هری، بؤیوک قارداشینین خسته‌لنمه‌سی دوروموندا اونا اورگان باغیشلاماسی اوچون دونیایا گتیریلدیگینی ادعا ائتدی.
پرنس هری، حیات یولداشی مگان مارکل ایله آمریکا بیرلشمیش دؤولتلرینه یئرلشدیکدن بو یانا وئردیگی موصاحیبه‌لری ایله گوندمده هئچ دۆشمزکن، بو دفعه "‌Spare" آدلی خاطره کیتابی ایله اؤزوندن سؤز ائتدیریر.
کیتابیندا، وارلیق سببینین تاختین بیر نؤمره‌لی وارثی اولان بؤیوک قارداشی پرنس ویلیامین خسته‌له‌نمه احتیمالی اولدوغونو یازان هری، بؤیوک قارداشینا، احتیاج اولماسی حالیندا اونا اورگانلارینی باغیشلایابیلمه‌سی اوچون دونیایا گتیریلدیگینی ادعا ائتدی، حتی بونو اوشاقلیغیندان بری بیلدیگینی ایرلی سۆردو.
پرنس هری، عائله عضولرینین ده ویلیامین وارث، اؤزونون ایسه یدک اولدوغونو آچیق شکیلده دیله گتیردیگینی، بونو آتاسی کرال چارلزدان دا ائشیتدیگینی بیلدیردی.
اینگیلیسلر، گوند‌مه گلن کیتابداکی ادعالارا تپکی وئریر. باکینگهام سارایی ایسه هله ده سسسیزدیر.
